36. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 6315 της 14 Ιαν./1 Φεβρ. 1963  (ΦΕΚ Β' 36). Περί χορηγήσεως εξόδων κινήσεως ημερησίας αποζημιώσεως και οδοιπορικών εξόδων εις αιρετούς νομαρχιακούς συμβούλους μέλη, ή μη των Δ.Σ. των Νομ. Ταμείων και εις εκπροσώπους των τοπικών Ενώσεων δήμων και κοινοτήτων μέλη των ιδίων Δ. Σ. Έχοντες υπ' όψιν τας διατάξεις του άρθρ. 18 του Ν.Δ. 4260/62 "περί ρυθμίσεως θεμάτων, αφορώντων εις την Γενικήν Δ/νσιν Διοικήσεως του Υπουργείου των Εσωτερικών", αποφασίζομεν: Σελ. 214, 40874(γ) Εγκρίνομεν την χορήγησιν, 1)εξόδων κινήσεως κατ' αποκοπήν, συνιστάμενα εις δραχ. 50 κατά συνεδρίασιν και μέχρι 10 συνεδριάσεων μηνιαίως, κατ' ανώτατον όριον. α)Εις του αιρετούς νομαρχιακούς συμβούλους και εκπροσώπους των τοπικών Ενώσεων δήμων και κοινοτήτων, μέλη των Δ.Σ. των Νομαρχιακών Ταμείων, διαμένοντες εντός της έδρας του νομού και β)Εις τους, δυνάμει των διατάξεων της παρ. 2 του άρθρ. 2 του Ν.Δ. 3620/56, καλουμένους υποχρεωτικώς εις τας συνεδριάσεις των Δ.Σ. των Νομαρχιακών Ταμείων, αιρετούς νομαρχιακούς συμβούλους μη μέλη των ιδίων Δ.Σ. διαμένοντας εντός της έδρας του νομού. 2)Οδοιπορικών εξόδων, ίσων προς το καταβαλλόμενον ποσόν αντιτίμου εισιτηρίου διά συνήθους μέσου μετακινήσεως, πρώτης δε θέσεως προκειμένου περί μετακινήσεως δι' ατμοπλοίου ή σιδηροδρόμου, επί τη βάσει αποδείξεως πληρωθέντος εισιτηρίου και ημερησίας αποζημιώσεως εκ δρχ. "150" δι' εκάστην συνεδρίασιν και μέχρι 10 συνεδριάσεων μηνιαίως κατ' ανώτατον όριον: Η ημερησία αποζημίωσις ηυξήθη από δρχ. 100 εις 150 ως άνω διά της υπ' αρθ. 79853 της 20 Οκτ./20 Δεκ. 1965 αποφ. Υπ. Εσωτερικών και Οικονομικών (ΦΕΚ Β' 844). Διά της υπ' αριθ. 37403/6413 της 19/29 Μαρτ. 1975 (ΦΕΚ Β' 355) αποφ. Υπ. Εσωτερικών και Οικονομικών η αποζημίωσις καθωρίσθη εις δρχ. 500 κατά συνεδρίασιν και διά τρεις συνεδριάσεις κατ' ανώτατον αριθμόν μηνιαίως. α)Εις τους αιρετούς νομαρχιακούς συμβούλους και εκπροσώπους των τοπικών Ενώσεων δήμων και κοινοτήτων, μέλη των Δ.Σ. των Νομαρχιακών Ταμείων, διαμένοντας εκτός της έδρας του νομού και  β) Εις του δυνάμει των διατάξεων της παρ. 2 του άρθρ. 2 του Ν.Δ. 3620/56, καλουμένους υποχρεωτικώς εις τας συνεδριάσεις των Δ.Σ. των Νομαρχ. Ταμείων, αιρετούς Νομαρχιακούς Συμβούλους, μη μέλη των ιδίων Δ.Σ., διαμένοντας εκτός της έδρας του νομού. Εις τους, εν εδαφ. α' και β' της παρ. 2 της παρούσης διαλαμβανομένους, αποκλείεται η σύγχρονος καταβολή και εξόδων κινήσεως κατ' αποκοπήν, περί ης η παρ. 1 της ιδίας αποφάσεως. Η δαπάνη διά την καταβολήν των ως άνω εξόδων κινήσεως κλπ., βαρύνει τας οικείας πιστώσεις Ν.Τ. εντέλλεται δε εις το τέλος εκάστου μηνός διά καταστάσεων υπογεγραμμένων παρά των δικαιούχων και τεθεωρημένων υπό του Προέδρου του Δ.Σ. Η παρούσα δεν έχει εφαρμογήν διά το Νομαρχιακόν Ταμείον Αττικής. Η ισχύς της παρούσης άρχεται από 1ης Ιαν. 1963, αφ' ης παύουσι ισχύουσαι αι υπ' αριθ. 32943/11.7. 1957 και 63827/22.8.59 κοιναί ημών αποφάσεις. 2.Γ.ε.36 Νομαρχιακά Ταμεία 